ยาitraconazole ชนิดเม็ด สามารถใช้รักษาโรคกราก เกลื้อนได้มั้ยครับ แล้วยาตัวนี้มีวิธีการใช้ยังไง กินเวลาไหน กินกี่ครั้ง กินต่อเนื่องนานเท่าไหร่ อยากได้คำอธิบายครับ ยาitraconazole ชนิดเม็ด 100 mg
สวัสดีค่ะ ยา Itraconazole (ไอทราโคนาโซล) เป็นยาต้านเชื้อรา ยับยั้งการทำงานของเยื่อหุ้มเซลล์และการเจริญเติบโตของเชื้อราที่ก่อให้เกิดการติดเชื้อในบริเวณต่าง ๆ ในร่างกาย เช่น เล็บมือ เล็บเท้า ปอด ในช่องปาก ลำคอ หรือหลอดอาหาร ใช้รักษาเชื้อรากลุ่มกลากเป็นหลักการใช้ยาชนิดนี้ ควรใช้ภายใต้การดูแลของแพทย์ และต้องมีการนัดกลับไปติดตามอาการ และขูดตรงบริเวณเชื้อราไปตรวจว่าเชื้อราหายหรือยัง ต้องกินยาต่อเนื่องนานไปเท่าไร ซึ่งแพทย์จะดูจากอาการและผลการขูดเชื้อรายามีผลข้างเคียงที่พบได้เช่นตับอักเสบ หรืออาจทำปฏิกิริยากับยาอื่นๆที่กินอยู่ และในผู้ที่มีน้ำหนักมาก ยาอาจให้ผลได้ไม่ดีนัก การรับประทานมีทั้งแบบกิน 7 วันติดกันต่อเดือนแล้วหยุด พอเดือนหน้าก็กลับมากิน 7 วันติดกันอีกต่อเนื่องไป จะนานแค่ไหนขึ้นกับว่าเป็นเชื้อราที่ใด หรือเชื้อราบางประเภทก็อาจกินติดต่อกันทุกวันประมาณ 2-4 สัปดาห์เป็นต้น